open-index/open-wikipedia-markdown huggingface dataset:
ஹரேன் பாண்டியா

**ஹரேன் பாண்டியா** (27 ஆகஸ்ட் 1961-26 மார்ச் 2003) குஜராத் மாநில அரசின் உள்துறை அமைச்சராக இருந்தவர். 2003 ஆம் ஆண்டில் அகமதாபாத் நகரில் உள்ள சட்டப் பூங்காவில் காலைநடைப் பயிற்சியை முடித்துவிட்டு அவரது சீருந்தில் அமர்ந்திருந்தபோது கொல்லப்பட்டார்.

## அரசியல் வாழ்க்கை
ஹரேன் பாண்டியா அகமதாபாத் நகரத்தின் எல்லிஸ் பிரிட்ஜ் தொகுதியில் இருந்து பாரதிய ஜனதா கட்சி சார்பாக குஜராத் சட்டமன்றத்திற்குத் தேர்ந்தெடுக்கப்பட்டார். பாண்டியா கேசுபாய் படேலின் தீவிர ஆதரவாளராக இருந்தார். 1998 ஆம் ஆண்டில், கேசுபாய் குஜராத்தின் முதலமைச்சரான பிறகு, பாண்டியா உள்துறை அமைச்சராக நியமிக்கப்பட்டார். நரேந்திர மோடி முதலமைச்சராக பொறுப்பேற்ற பிறகு இவர் வருவாய்த் துறை இணை அமைச்சராக நியமிக்கப்பட்டார். இருப்பினும், ஆகஸ்ட் 2002 இல் தன் பதவியைத் துறந்தார். தனக்கு 2002 சட்டமன்றத் தேர்தலில் போட்டியிடுவதற்கான வாய்ப்பு மறுக்கப்படலாம் என்ற அச்சத்தின் அடிப்படையில், தேர்தல் களத்தில் இருந்து விலகினார்.

### 2002 குஜராத் கலவரம்

நவம்பர் 2007 இல், அவுட்லுக் பத்திரிகை ஒரு செய்தியை வெளியிட்டது. அச்செய்தியில், 2002 மே 27 அன்று நரேந்திர மோடி அவரது இல்லத்தில் ஒரு கூட்டத்தை நடத்தியதாகவும்,  அதில் கலந்து கொண்ட அதிகாரிகள் மற்றும் காவல்துறையினரிடம் "மக்கள் தங்கள் விரக்தியை வெளிப்படுத்த அனுமதிக்க வேண்டும், இந்துக்களின் எதிர்ப்புக்கு இடையூறாக இருக்கக்கூடாது" என்றும் அறிவுறுத்தினார் என்று கூறியதாகவும் பாண்டியா அவுட்லுக் இதழிடம் தெரிவித்திருந்தார். ஆகஸ்ட் 19,2002 அன்று, பாண்டியா மீண்டும் அவுட்லுக்கிடம் பேசிய போது முன்பு கூறியதை மீண்டும் வலியுறுத்தியதோடு, இத்தகவலைத் தான் கசியவிட்டதாக வெளியே தெரிந்தால், தான் கொல்லப்படலாம் என்றும் குறிப்பிட்டிருக்கிறார். 

*2002 குஜராத் கலவரம் குறித்த குடிமக்கள் தீர்ப்பாயத்தின்* முன்னிலையிலும் பாண்டியா இதே தகவலை சாட்சியமளித்ததாகவும் தெரிகிறது.

உச்சநீதிமன்றத்தால் நியமிக்கப்பட்ட சிறப்புப் புலனாய்வுக் குழு, ஹரேன் பாண்டியா அத்தகைய எந்தவொரு கூட்டத்திலும் கலந்து கொள்ளவில்லை என்றும், அத்தகைய கூற்று ஒரு "கற்பனையான கருத்து" என்றும் முடிவு செய்தது. ஹரேன் பாண்டியாவின் தொலைப்பேசி அழைப்புப் பதிவு, காந்திநகரில் உள்ள முதல்வரின் இல்லத்தில் சந்திப்பு நடந்ததாகக் கூறப்படும் நேரத்தில் இவர் அகமதாபாத் நகரில் இருந்ததைக் காட்டியது. இதன் அடிப்படையில் மோடி ஏற்பாடு செய்த கூட்டத்தில் பாண்டியா கூட்டத்தில் கலந்து கொண்டிருக்க முடியாது என்று கருதப்பட்டது. கூட்டத்தில் பங்கேற்றவர்களும், எந்த அமைச்சரும் கூட்டத்தில் கலந்து கொள்ளவில்லை என்று கூறினர். ஹரேன் பாண்டியா உள்நோக்கத்துடன் திசைதிருப்பும் சாட்சியங்களை அளித்ததாக சிறப்பு புலனாய்வுக் குழு குற்றம் சாட்டியது.

## மேற்கோள்கள்

பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:2003 இறப்புகள்
பகுப்பு:1961 பிறப்புகள்
சாத்தாரா சட்டமன்றத் தொகுதி

**சாத்தாரா சட்டமன்றத் தொகுதி** (Satara Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாத்தாரா மாவட்டத்தில் அமைந்துள்ளது. இது, சாத்தாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
சுலோச்சனா காத்கர்

**சுலோச்சனா காத்கர்** (*Sulochana Ramakant Katkar*) ஓர் இந்திய அரசியல்வாதியும் கோவாவினைச் சேர்ந்த இந்திய தேசிய காங்கிரசு உறுப்பினரும் ஆவார். இவர் 1984 முதல் 1989 வரை கோவா, டாமன் மற்றும் டையூ சட்டமன்றத்தின் பரிந்துரைக்கப்பட்ட உறுப்பினராகப் பணியாற்றினார். இவர் கோவா பிரதேசக் காங்கிரசு குழுவின் தலைவராக மிக நீண்ட காலம் இருந்தார்.

## இளமை
காத்கர் கோவாவின் போண்டா வட்டத்தில் உள்ள பந்தோராவில் பிறந்தார். 1970-களின் பிற்பகுதியில் இந்திய தேசிய காங்கிரசில் சேர்ந்த இவர், புருசோத்தம் காத்கர், ஆர். தேசுபிரபு, பிரஃபுல் பிரியோல்கர் ஆகியோருடன் இணைந்து பணியாற்றினார். 1980-இல் அரசாங்கம் அமைக்கப்பட்டபோது அப்போதைய பிரதமர் இந்திரா காந்தியுடன் இவர் தொடர்பு கொண்டிருந்தார்.

## சட்டப்பேரவை பதவிக்காலம்
1980 மற்றும் 1984 தேர்தல்களில், கோவா, டாமன் மற்றும் டையூ சட்டப்பேரவையில் தேர்ந்தெடுக்கப்பட்ட பெண் உறுப்பினர்கள் யாரும் இல்லை. இக்குறையினைப் போக்க முதலமைச்சர் பிரதாப் சிங் ரானே, பிலிசு பரியா, சங்கீதா பராப் ஆகியோருடன் காத்கரைச் சட்டப்பேரவைக்கு நியமித்தார். இந்த நியமனம் பெண்கள், பிற குறைவான பிரதிநிதித்துவக் குழுக்களுக்கான பிரதிநிதித்துவத்தை உறுதி செய்யும் நோக்கில் இருந்தது.

## காங்கிரசு குழுத் தலைவர்
காத்கர் கோவா பிரதேசக் காங்கிரசு குழுவின் தலைவராக நீண்ட காலத்திற்குப் பணியாற்றினார். தனது பதவிக்காலத்தில், கோவாவில் கட்சியின் நடவடிக்கைகள் மற்றும் நிறுவனப் பணிகளுக்கு இவர் பங்களித்தார். கட்சி ஒழுக்கம் மற்றும் கொள்கைகளைப் பராமரிப்பதில் இவரது உறுதியான அணுகுமுறைக்காக காத்கர் அறியப்பட்டார்.

## மரணம்
சுலோச்சனா காத்கர் 22 செப்டம்பர் 2012 அன்று தனது 83 வயதில், கோவாவின் மட்காவில் உள்ள ஒரு தனியார் மருத்துவமனையில் இறந்தார். இவர் இறப்பதற்கு முன்பு முதுகெலும்பு அறுவை சிகிச்சைக்கு உட்படுத்தப்பட்டார். 2016ஆம் ஆண்டில் கோவாவின் மாநிலத் தகுதியில் 30ஆவது ஆண்டு விழாவில் இவரது பங்களிப்புகளைக் கோவா காங்கிரசு குழு கௌரவித்தது.

## மேற்கோள்கள்

பகுப்பு:2012 இறப்புகள்
பகுப்பு:1929 பிறப்புகள்
பகுப்பு:கோவா சட்டமன்ற பெண் உறுப்பினர்கள்
தேவியா விசுவஜித் இரானே

**தேவியா விசுவஜித் இரானே** (*Deviya Vishwajit Rane*) ஓர் இந்திய அரசியல்வாதி ஆவார். இவர் 2022 கோவா சட்டப்பேரவைத் தேர்தலில் பாரதிய ஜனதா கட்சி உறுப்பினராக போரியம் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.

## தனிப்பட்ட வாழ்க்கை
தேவியா விசுவஜித் இரானே மட்காவில் உள்ள பட்டிகர் மாதிரி ஆங்கிலப் பள்ளியிலும் பார்வதிபாய் சௌகுலே கல்லூரியிலும் படித்தார். கோவா மருத்துவக் கல்லூரியில் இளநிலை மருத்துவம் மற்றும் அறுவையியல் பட்டம் பெற்றார். இவர் அரசியல்வாதி விசுவஜித் இரானேவினை மணந்தார்.

## மேற்கோள்கள்

பகுப்பு:கோவா அரசியல்வாதிகள்
பகுப்பு:வாழும் மக்கள்
பகுப்பு:கோவா சட்டமன்ற பெண் உறுப்பினர்கள்
சங்கீதா கோபால் பராப்

**சங்கீதா கோபால் பராப்** (*Sangeeta Gopal Parab*) கோவாவைச் சேர்ந்த ஓர் இந்திய அரசியல்வாதி ஆவார். இவர் சட்டமன்ற உறுப்பினராகவும், மாநிலத்தின் கல்வி அமைச்சராகவும் பணியாற்றியுள்ளார். இவர் இந்திய தேசிய காங்கிரசுடன் தொடர்புடையவர். மேலும் இவரது தொழில் வாழ்க்கையில் மற்ற அரசியல் கட்சிகளுடனும் ஈடுபட்டுள்ளார்.

## அரசியல் வாழ்க்கை
1980 மற்றும் 1984 தேர்தல்களில், கோவா, சட்டப் பேரவை தேர்ந்தெடுக்கப்பட்ட பெண் உறுப்பினர்கள் யாரும் இல்லை. இக்குறையினைப் போக்க முதலமைச்சர் பிரதாப் சிங் ரானே, பிலிசு பரியா, சுலோச்சனா காத்கர் ஆகியோருடன் பராப் என்பவரைச் சட்டப்பேரவைக்கு நியமித்தார். இந்த நியமனம் பெண்கள் மற்றும் பிற குறைவான பிரதிநிதித்துவக் குழுக்களுக்கான பிரதிநிதித்துவத்தை உறுதி செய்யும் நோக்கிலிருந்தது.

பராப் மாண்ட்ரேம் சட்டமன்றத் தொகுதியில் போட்டியிட்டு 1994 சட்டமன்றத் தேர்தலில் வெற்றி பெற்றார்.

கோவா அரசில் கல்வி அமைச்சர் பதவியை பராப் வகித்தார். இவர் தனது பதவிக்காலத்தில் இதேகா உறுப்பினராக இருந்தார். 2000களின் முற்பகுதியில், இவர் காங்கிரசினை விட்டு வெளியேறி, வில்பிரட் டி சோசா தலைமையில் தேசியவாத காங்கிரசு கட்சியில் சேர்ந்தார். இருப்பினும், இவர் தேசியவாத காங்கிரசு கட்சியுடன் நீண்டகாலத் தொடர்பைப் பராமரிக்கவில்லை, மேலும் பல ஆண்டுகளாக எந்த அரசியல் தொடர்பும் இல்லாமல் இருந்தார்.

பரப்பின் அரசியல் வாழ்க்கையில் இவர் மாண்ட்ரேம் சட்டமன்றத் தொகுதி போட்டியிட்டார். 2002 சட்டமன்றத் தேர்தலில், இவர் காங்கிரசு வேட்பாளராகப் போட்டியிட்டார். ஆனால் பாஜகவின் லட்சுமிகாந்த் பர்சேகரிடம் தோல்வியடைந்தார்.

2012ஆம் ஆண்டு மாநில சட்டப்பேரவைத் தேர்தலின் போது பாரதிய ஜனதா கட்சிக்கு பராப் ஆதரவளித்தார். மாண்ட்ரேம் தொகுதியில் பாஜக வேட்பாளர் இலட்சுமிகாந்த் பர்சேகரை இவர் ஆதரித்தார். இந்த ஆதரவு குறிப்பிடத்தக்கதாக இருந்தது. ஏனெனில் காங்கிரசு, பாஜக அதிருப்தி தயானந்த் சோப்டேவுக்கு ஒதுக்கியது. இது பலமுனைப் போட்டிக்கு வழிவகுத்தது.

2017 சட்டமன்றத் தேர்தலுக்கு முன்னதாக, பராப் மீண்டும் காங்கிரசில் சேருவதற்கான தனது முடிவை அறிவித்தார். 20 மார்ச் 2016 அன்று, மாண்ட்ரேம் தொகுதியில் செயலில் உள்ள சமூக சேவகரான இவரின் மகன் சச்சின் பராப் உடன் இவர் முறையாகக் கட்சியில் மீண்டும் சேர்க்கப்பட்டார். அப்போது முதலமைச்சர் இலட்சுமிகாந்த் பர்சேகர் பிரதிநிதித்துவப்படுத்திய மாண்ட்ரேம் தொகுதியில் இந்தச் சேர்க்கை விழா நடைபெற்றது. மீண்டும் இணைந்த பிறகு, பராப் மாநிலத்தின் நலனுக்கான தனது உறுதிப்பாட்டை வெளிப்படுத்தினார், மேலும் 2017 தேர்தல்களுக்குப் பிறகு ஒரு சிறந்த அரசாங்கத்தை நிறுவக் காங்கிரசுக்கு ஆதரவை ஒருங்கிணைப்பதன் முக்கியத்துவத்தை வலியுறுத்தினார்.

## மேற்கோள்கள்

பகுப்பு:கோவா சட்டமன்ற பெண் உறுப்பினர்கள்
அரங்கேற்ற ஒளிப்படவியல்

**அரங்கேற்ற ஒளிப்படவியல்** அல்லது **மேடை ஒளிப்படம் எடுத்தல்** *(Staged photography)* என்பது ஒரு வகையான ஒளிப்படக் கலையாகும், இதில் ஒளிப்படக் கலைஞர், ஒரு இயக்குனரைப் போலவே, தங்கள் யோசனை எவ்வாறு காட்சிப்படுத்தப்படுகிறது என்பதை முழுமையாகக் கட்டுப்படுத்த எல்லாவற்றையும் முன்கூட்டியே அரங்கேற்றுகிறார். ஒளிப்படக் கலையின் ஆரம்ப நாட்களில் ஒரு ஒளிப்படத்தை அரங்கேற்றுவது ஏற்கனவே பொதுவானதாக இருந்தபோதிலும், 1980கள் வரை, சில ஒளிப்படக் கலைஞர்கள் தங்களை கருத்தியல் கலைஞர்களாக நிலைநிறுத்திக் கொள்ளத் தொடங்கிய வரை, அது ஒரு தனி வகையாக வேறுபடுத்தப்படவில்லை.

உதாரணமாக, இயற்நிலை ஒளிப்படங்கள் அல்லது தெருவீதி ஒளிப்படம் எடுப்பதற்கு மாறாக, மேடை ஒளிப்படம் எடுப்பதில், மிகக் குறைந்த வாய்ப்புகளே உள்ளன. ஒளிப்படக் கலைஞரின் பங்கு என்பது, தன்னைச் சுற்றி என்ன நடக்கிறது என்பதை ஆவணப்படுத்தும் ஒரு புறநிலை பார்வையாளரின் பங்கும் அல்ல. எல்லாவற்றிற்கும் மேலாக, இந்தக் கண்ணோட்டத்தின்படி, ஒரு ஒளிப்படம் என்பது ஒரு விரைவான தருணத்தின் யதார்த்தமான பிரதிநிதித்துவமும் அல்ல, மாறாக ஒளிப்படக் கலைஞரின் கற்பனையின் உருவாக்கம்; ஒளிப்படக் கலைஞர் தனது படைப்புகளால் ஒரு புதிய யதார்த்தத்தை உருவாக்க முயற்சிக்கிறார். ஒரு கருத்தியல் ஒளிப்படத்தை உருவாக்குவதில் பிந்தைய செயலாக்கமும் முக்கியப் பங்கு வகிக்கிறது. உதாரணமாக, வெவ்வேறு படங்களின் கூறுகளை ஒன்றன் பின் ஒன்றாக இணைக்கலாம். இந்த வகையைச் சேர்ந்த பயிற்சியாளர்கள் பெரும்பாலும் ஒரு படப்பிடிப்புக் கூடத்தில் வேலை செய்கிறார்கள், அல்லது தங்களின் ஒளிப்படங்களை எடுக்க ஒரு சிறப்பு இடத்தைத் தேடுகிறார்கள்.

## மேலும் காண்க
* கருத்தியல் ஒளிப்படவியல்
* தெருவீதி ஒளிப்படவியல்
* இயற்நிலை ஒளிப்படவியல்

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
ஹெர் ஸ்டோரிஸ்

**ஹெர் ஸ்டோரிஸ்** (*Her Stories*) என்பது சென்னையில் அமைந்துள்ள ஒரு பெண்ணிய பதிப்பகம் ஆகும். பெண்ணியம் தொடர்பான கட்டுரைகள், கதைகள், மொழிபெயர்ப்பு நூல்கள், இலக்கியம், அரசியல், அறிவியல், சிறார் இலக்கியம் எனப் பல‌ தலைப்புகளில் நூல்களைப் பதிப்பித்துள்ளது. இதன் பதிப்பாளர்கள் நிவேதிதா லூயிஸ், வள்ளிதாசன், சஹானா ஆகியோர் ஆவர்.

## வரலாறு
2020ஆம் ஆண்டு கொரோனா பொதுமுடக்கக் காலத்தில் முகநூல் பக்கமாக ஹெர் ஸ்டோரிஸ் தொடங்கப்பட்டது. இதன் தொடர்ச்சியாக‌ ஹெர் ஸ்டோரிஸ் வலைதளம் 2021ம் ஆண்டு ஏப்ரல் மாதம் தொடங்கப்பட்டது. 2022ம் ஆண்டு மார்ச் மாதம் ஹெர் ஸ்டோரிஸ் அமைப்பால் ஹெர் ஸ்டோரிஸ் பதிப்பகம் நிறுவப்பட்டது. 2023ம் ஆண்டு செப்டம்பர் மாதம் ஒன்பது ஆங்கில நூல்களையும் ஹெர் ஸ்டோரிஸ் பதிப்பகம் பதிப்பித்து வருகிறது. பெண்ணியம் சார்ந்த நூற்று அறுபதிற்கும் மேற்பட்ட நூல்களை இப்பதிப்பகம் வெளியிட்டுள்ளது.

## செயல்பாடுகள்
பெண்ணிய நூல்களைப் பதிப்பித்து வெளியிடுதல், பெண் எழுத்தாளர்களின் படைப்புகளை ஊக்குவித்தல், புதிய பெண் எழுத்தாளர்களை அறிமுகப்படுத்துதல், பெண்ணியம் சார்ந்த பரப்புரைகளை பள்ளி, கல்லூரி மற்றும் கல்வி நிலையங்களில் முன்னெடுத்தல், பாலின சமத்துவம் குறித்த புரிதலை எற்படுத்துதல் ஆகியவை ஹெர் ஸ்டோரிஸின் முதன்மையான செயல்பாடுகள் ஆகும். 'பெண்ணெழுத்து', 'சிறார் எழுத்து', 'பிழையின்றி எழுதுவோம்', 'பெண்களைப் புரிந்து கொள்வது எப்படி?', 'விக்கிப்பீடியா பயிலரங்கம்' போன்ற பயிற்சிப் பட்டறைகளையும் ஆண், பெண், திருநர் என அனைத்துப் பாலினருக்கும் ஹெர் ஸ்டோரிஸ் நடத்தி வருகிறது. இது தவிர பெண்களுக்கான இரவு உலாக்கள், மரபு நடைகள், பயணங்கள் போன்றவற்றையும் ஹெர் ஸ்டோரிஸ் முன்னெடுத்து வருகிறது.
ஹெர் ஸ்டோரிஸ் விங்ஸ் (*Her Stories Wings*)  சிறார் நூல்களையும் இப்பதிப்பகம் வெளியிட்டு வருகிறது.

## வெளியிட்ட நூல்கள்
* அடுக்களை டூ ஐநா
* துப்பட்டா போடுங்க தோழி
* கேளடா மானிடவா
* விலங்குகளும் பாலினமும்
* ஆண்கள் நலம்
* நான் எனும் பேரதிசயம்
* பாதை அமைத்தவர்கள்
* அவள் இவள் உவள்
* உச்சக்கட்டம்
* நூற்றாண்டு கண்ட பெண் இலக்கிய ஆளுமைகள்
* விடுதலைக் களத்தில் வீர மகளிர்
* தாயனை
* பெய்யெனப் பெய்யா மழை
* அது ஒரு பிறைக்காலம்
* தண்டனைக் களமாகும் பெண்ணுடல்
* விலக மறுக்கும் திறைகள்
* 1936 முதல் மொழிப் போரில் பெண்கள்

## விருதுகள்
தமிழ் வளர்ச்சித் துறை சார்பில் 2022ம் ஆண்டிற்கான சிறந்த நூலகளுக்கான விருது வழங்கும் விழாவில் மகளிர் இலக்கியம் பிரிவில் ‘கதவு திறந்ததும் கடல்’ நூலுக்காக எழுத்தாளர் பிருந்தா சேது அவர்களும் நூலைப் பதிப்பித்தமைக்காக ஹெர் ஸ்டோரிஸ் பதிப்பகத்தாரும் விருது பெற்றனர்.

தமிழ் வளர்ச்சித் துறை சார்பில் 2023ம் ஆண்டிற்கான சிறந்த நூலகளுக்கான விருது வழங்கும் விழாவில் மகளிர் இலக்கியம் பிரிவில் "தண்டனைக் களமாகும் பெண்ணுடல்" எனும் நூலுக்காக நூலின் ஆசிரியர் சுகிதா சாரங்கராஜ் அவர்களும் நூலைப் பதிப்பித்த ஹெர் ஸ்டோரிஸ் பதிப்பகத்தாரும் விருது பெற்றனர்.

## மேற்கோள்கள்

## வெளி இணைப்புகள்
* அலுவல்முறை இணையத்தளம் 

பகுப்பு:தமிழ்நாட்டுப் பதிப்பகங்கள்
மனிஷா அசோக் சவுத்ரி

**மனிஷா அசோக் சவுத்ரி** (*Manisha Ashok Chaudhary*) மகாராட்டிராவைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சி பிரதிநிதித்துவப்படுத்தும் மகாராட்டிரா சட்டமன்றத்தில் மூன்றாவது முறையாக உறுப்பினராக உள்ளார். 2024 மகாராட்டிரா சட்டப்பேரவைத் தேர்தலில் மும்பை புறநகர் மாவட்டத்தில் உள்ள தகிசர் சட்டமன்றத் தொகுதியிலிருந்து மூன்றாவது முறையாக வெற்றி பெற்றார்.

## ஆரம்பகால வாழ்க்கை
சவுத்ரி மகாராட்டிராவின் மும்பை புறநகர் மாவட்டத்தில் உள்ள போரிவலியைச் சேர்ந்தவர். இவர் அசோக் சவுத்ரியை மணந்தார். இவர்களுக்கு இரண்டு குழந்தைகள் உள்ளனர்.

## அரசியல்
மனிஷா 1998 முதல் 2001 வரை தஹானு நகர் பாலிகையின் மாநகரத் தந்தையாகப் பணியாற்றினார். பின்னர், இவர் 2012 முதல் 2014 வரை போரிவலியிலிருந்து பிஎம்சி பகுதி உறுப்பினராக இருந்தார். மனிஷா முதலில் 2014 மகாராட்டிரா சட்டப்பேரவைத் தேர்தலில் வெற்றி பெற்று, தகிசர் சட்டமன்றத் தொகுதியிலிருந்து பாரதிய ஜனதா கட்சியைப் பிரதிநிதித்துவப்படுத்தி சட்டமன்ற உறுப்பினர் ஆனார். இவர் சிவசேனா வேட்பாளர் வினோத் கோசல்கரை 38,578 வாக்குகள் வித்தியாசத்தில் தோற்கடித்தார். 2019 மகாராட்டிரா சட்டப்பேரவைத் தேர்தலில் இந்திய தேசிய காங்கிரசின் அருண் சாவந்தை 63,917 வாக்குகள் வித்தியாசத்தில் தோற்கடித்து தனது இடத்தைத் தக்க வைத்துக் கொண்டார். 2024 மகாராஷ்டிரா சட்டமன்றத் தேர்தலில் மனிஷா மூன்றாவது முறையாகத் தேர்ந்தெடுக்கப்பட்டார், கோசல்கரை மீண்டும் தோற்கடித்தார். இவர் இந்த முறை சிவ சேனா (யு.பி.டி) சார்பில் போட்டியிட்டு 44,329 வாக்குகள் வித்தியாசத்தில் வெற்றிபெற்றார்.

## மேற்கோள்கள்

பகுப்பு:வாழும் மக்கள்
பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மகாராட்டிர சட்டமன்ற பெண் உறுப்பினர்கள்
நிர்மலா கவித்

**நிர்மலா கவித்** (*Nirmala Gavit*) என்பவர் இந்திய அரசியல்வாதியும் மகாராட்டிர மாநில மேனாள் சட்டமன்ற உறுப்பினரும் ஆவார். இவர் மகாராட்டிராவில் நாசிக் மாவட்டத்தைச் சேர்ந்தவர். சிவசேனா கட்சியின் அரசியல்வாதி ஆவார். இவர் 2009 முதல் 2019 வரை இகத்புரி சட்டமன்றத் தொகுதியின் சட்டமன்ற உறுப்பினராக மகாராட்டிரச் சட்டமன்றத்தில் பதவியிலிருந்தார்.

## வகித்தவப் பதவிகள்

* 2009: மகாராட்டிர சட்டப்பேரவை உறுப்பினர்
* 2014: மகாராட்டிர சட்டப்பேரவை உறுப்பினர்

## மேற்கோள்கள்

## வெளி இணைப்புகள்

* சிவசேனா

பகுப்பு:மகாராட்டிர சட்டமன்ற பெண் உறுப்பினர்கள்
பகுப்பு:மகாராட்டிரத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:சிவ சேனா அரசியல்வாதிகள்
பாங்கா

**பாங்கா**, வட இந்தியாவின் பீகார் மாநிலத்தின் தென்கிழக்கில் உள்ள அங்கப் பிரதேசத்தில்  அமைந்த பாங்கா மாவட்டத்தின் நிர்வாகத் தலைமையிடம் மற்றும் நகராட்சி ஆகும்.

## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  22 வார்டுகளும்,  8,811 குடியிருப்புகளும் கொண்ட  பாங்கா நகரத்தின்  மக்கள் தொகை  45,977  ஆகும். அதில் ஆண்கள் 24,591 மற்றும்  21,386 பெண்கள் உள்ளனர். பாலின விகிதம் 1000 ஆண்களுக்கு 870  பெண்கள் வீதம் உள்ளனர். சராசரி எழுத்தறிவு  75.81 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 11.87 % மற்றும்  0.47 %  வீதம்  உள்ளனர். இந்நகரத்தில் இந்து சமயத்தினர் 84.32%, இசுலாமியர் 15.21%, சமணர்கள் , கிறித்தவர்கள் 0.28%  மற்றும் பிற சமயத்தினர் 0.18 % வீதம்  உள்ளனர்.இங்கு இந்தி மொழி, உருது மற்றும்  வட்டார மொழியாக அங்கிகா மொழியைப் பேசுகின்றனர்.
## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:பாங்கா மாவட்டம்
மக்காசார் மக்கள்

மக்காசார் மக்கள் (ஆங்கிலம்: *Makassar people, Makassarese, Makassan*; இந்தோனேசியம்: *Suku Makassar, tu-Mangkasara*) என்பவர்கள் பழங்குடி சுலாவெசி மக்களில் ஒரு பிரிவினர் ஆவார்கள். இவர்கள் பெரும்பாலும் தெற்கு சுலாவெசி தீபகற்பப் பகுதிகளைச் சேர்ந்தவர்கள்; இந்தோனேசியாவின் மக்காசார் பகுதியில் அதிகமாக வசிக்கின்றனர். 
 
மக்காசர் மக்கள் பண்பாட்டுக் கூறுகளில் வளமானவர்கள்; மேலும் அவர்கள் பாரம்பரிய சமையல் மற்றும் கடல்சார் அறிவுக்காக நன்கு அறியப்படுகிறார்கள். பூகிஸ் மக்கள் இவர்களுடன் நெருங்கிய தொடர்புடைய இனக்குழுவினர் ஆவார்கள்.

## பொது

பன்னாட்டு அளவில் நன்கு அறியப்பட்ட பினிசி *([[:en:Phinisi|Phinisi]])* எனும் படகு கட்டுமானத் தொழிலில், இவர்கள் சிறந்து விளங்குகிறார்கள். பினிசி படகு கட்டுமானத் தொழில், பூகிஸ்-மக்காசார் மக்களின் கூட்டுக் கண்டுபிடிப்பு ஆகும்.

கடல் வெள்ளரி *(holothuroidea)* அறுவடை மற்றும் பதப்படுத்தும் அறிவைப் பெற்ற முதல் பூர்வீக மக்களில் மக்காசார் மக்களும் அடங்குவர். தெற்கு சுலாவெயில் தங்கள் சொந்த தாயகத்திற்கு அப்பால் உள்ள பகுதிகளிலும் புலம்பெயர்ந்த மக்காசார் மக்கள் காணப்படுகின்றனர். 

தவிர மக்காசார் சமூகத்தினர் தென்கிழக்கு ஆசியாவின் தீவுப் பகுதிகளிலும் காணப்படுகின்றனர். மக்காசர் மக்கள் மடகாஸ்கர் மக்களின் வழிகாட்டிகள் என்றும் நம்பப்படுகிறது.

## வரலாறு

மக்காசார் இன மக்கள் தென்னாப்பிரிக்கா வரை; உலகப் பெருங்கடல்களின் பெரும் பகுதிகளில் பயணம் செய்துள்ளதாக அறியப்படுகிறது. தென்னாப்பிரிக்காவில் "மக்காசார்" என்று அழைக்கப்படும் ஒரு பகுதி உள்ளது. அங்குள்ள உள்ளூர் மக்கள், கலப்பு பூர்வீக மற்றும் மக்காசார் மரபுவழியைச் சேர்ந்தவர்கள் என்றும் கருதப்படுகிறது. 

இதற்கிடையில், மக்காசர் என்ற பெயர் அவர்களின் மூதாதையர்களின் தாயகத்தின் பெயரிலிருந்து தோன்றியிருக்கலாம் என்றும் நம்பப்படுகிறது. தென்னாப்பிரிக்காவிலும் அண்டை நாடான மொசாம்பிக் நாட்டிலும் மக்காசார் எனும் பெயரில் பல இடங்கள் உள்ளன.

### மக்காசார் கடலோடிகள்

சுலாவெசியின் தென்மேற்கு பகுதியைச் சேர்ந்த மக்காசார் மக்கள், 18-ஆம் மற்றும் 19-ஆம் நூற்றாண்டுகளில், வடக்கு ஆஸ்திரேலியாவின் கடற்கரைகளுக்கு கடல் வெள்ளரிகளைச் சேகரித்து பதப்படுத்த பயணம் செய்து இருப்பதாகவும் அறியப்படுகிறது.

1720-ஆம் ஆண்டு முதல், இந்தோனேசியாவின் தெற்கு சுலாவெசியில் இருந்து ஆஸ்திரேலியாவின் வடக்கு கடற்கரைகளுக்கு மக்காசார் மீன்பிடிப் படகுகள் சென்றுள்ளன. ஆனாலும் அதற்கு முன்பே மக்காசார் மக்கள் அங்கு போய் இருக்கலாம் என்றும் அறியப்படுகிறது.

## மேலும் காண்க

* மக்காசார்
* மாக்காசார் நீரிணை
* அல்மகிரா கடல்
* பூகிஸ் மக்கள்
* மினாங்கபாவு மக்கள்

## மேற்கோள்கள்

## வெளி இணைப்புகள்

பகுப்பு:சுலாவெசி
பகுப்பு:இந்தோனேசிய மக்கள்
பகுப்பு:தென்கிழக்காசிய இனக்குழுக்கள்
பிரைசைட்டு

**பிரைசைட்டு** (Priceite) என்பது Ca2B5O7(OH)5·H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெள்ளை நிறத்திலுள்ள போரேட்டு கனிமமாக இது வகைப்படுத்தப்படுகிறது. செட்கோ, ஓரிகான், டெத் வேலி மற்றும் வடமேற்கு துருக்கி போன்ற இடங்களில் கண்டுபிடிக்கப்பட்டுள்ளது. 1862 ஆம் ஆண்டில் இந்த கனிமத்தின் சிறிய அளவு ஓரிகானின் செட்கோவிலிருந்து வெட்டப்பட்டது.

பிரைசைட்டு கனிமம் அரிதானதாகும். சில தாதுக்களில் மட்டுமே இக்கனிமம் காணப்படுகிறது.  கோல்மனைட்டு கனிமத்துடன் பிரைசைட்டு தொடர்பு கொண்டுள்ளது. 
## பெயர்க்காரணம்
பிரைசைட்டு  கனிமத்தை முதன்முதலில் ஆய்வு செய்த தாமசு பிரைசின் நினைவாக  இந்தக் கனிமம் பெயரிடப்பட்டது. துருக்கியில் உள்ள பண்டெர்மா பகுதியில் கண்டுபிடிக்கப்பட்டபோது முதலில் இந்தக் கனிமத்தின் பெயர் பண்டெர்மைட்டு என இருந்தது.
பன்னாட்டு கனிமவியல் சங்கம் பிரைசைட்டு கனிமத்தை Pce என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:போரேட்டு கனிமங்கள்
பகுப்பு:கனிமங்கள்
சிப்லூன் சட்டமன்றத் தொகுதி

**சிப்லூன் சட்டமன்றத் தொகுதி** (Chiplun Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது இரத்தினகிரி மாவட்டத்தில் அமைந்துள்ளது. இரத்தினகிரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்

பகுப்பு:ரத்னகிரி மாவட்டம்
பகுப்பு:மகாராட்டிர சட்டமன்றத் தொகுதிகள்
கவித் நிர்மலா இரமேசு

**கவித் நிர்மலா இரமேசு** (*Gaveet Nirmala Ramesh*) என்பவர் மகாராட்டிராவைச் சேர்ந்த இந்திய அரசியல்வாதி ஆவார். இவர் மகாராட்டிரா சட்டமன்றத்தில் இரண்டு முறை சட்டமன்ற உறுப்பினராக பதவி வகித்துள்ளார். இவர் இந்திய தேசிய காங்கிரசு கட்சியினைச் சேர்ந்தவர்.

## அரசியல்
கவித் நிர்மலா இரமேசு மகாராட்டிராவின் இகத்புரி சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் 2009ஆம் ஆண்டு நடைபெற்ற சட்டமன்றத் தேர்தலிலும் 2014ஆம் ஆண்டு நடைபெற்ற சட்டமன்றத் தேர்தலிலும் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்று சட்டமன்ற உறுப்பினராகப் பதவி வகித்துள்ளார்.

## மேற்கோள்கள்

பகுப்பு:மகாராட்டிர சட்டமன்ற பெண் உறுப்பினர்கள்
பகுப்பு:மகாராட்டிரத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
சோம்வீர் சங்வான்

**சோம்வீர் சங்வான்** (*Somveer Sangwan*) என்பவர் இந்தியாவைச் சேர்ந்த ஓர் அரசியல்வாதியாவார். 1967 ஆம் ஆண்டு மே மாதம் 20 ஆம் தேதியன்று இவர் பிறந்தார். 2019 ஆம் ஆண்டு அரியானா சட்டமன்றத் தேர்தலில் தாத்ரியிலிருந்து அரியானா சட்டமன்றத்திற்கு உறுப்பினராகவும் சுயேட்சை வேட்பாளராகவும் தேர்ந்தெடுக்கப்பட்டார். முன்னதாக. பாரதிய சனதா கட்சி உறுப்பினராக அரியானா மாநில அரசியலில் ஈடுபட்டார். இவர் முன்னாள் முதல்வர் பன்சி லாலின் மருமகன் ஆவார்.

## அரசியல் வாழ்க்கை
சோம்வீர் சங்வான் 2005 ஆம் ஆண்டு அரியானா சட்டமன்றத் தேர்தலில் தாத்ரி தொகுதியில் சுயேச்சை வேட்பாளராக அரசியலில் நுழைந்தார். அங்கு இவர் மூன்றாவது இடத்தைப் பிடித்தார். பின்னர், பகுசன் சமாச் கட்சியில் சேர்ந்து 2009 ஆம் ஆண்டு அரியானா சட்டமன்றத் தேர்தலில் போட்டியிட்டு நான்காவது இடத்தைப் பிடித்தார்.

2014 ஆம் ஆண்டு, இவர் பாரதிய சனதா கட்சியில் சேர்ந்து, 2014 ஆம் ஆண்டு நடைபெற்ற அரியானா சட்டமன்றத் தேர்தலில் இக்கட்சியின் வேட்பாளராகப் போட்டியிட்டார். இந்திய தேசிய லோக் தளம் கட்சியின் வேட்பாளர் ராச்தீப் போகட்டிடம் 1,610 வாக்குகள் வித்தியாசத்தில் தோல்வியடைந்தார்.

2019 ஆம் ஆண்டு நடைபெற்ற அரியானா சட்டமன்றத் தேர்தலில் பாரதிய சனதா கட்சி வேட்பாளராகத் தேர்ந்தெடுக்கப் பெறாததை அடுத்து சங்வான் தாத்ரியில் சுயேச்சை வேட்பாளராகப் போட்டியிட்டு, தனது நெருங்கிய போட்டியாளரான சனநாயக சனதா கட்சி  வேட்பாளர் சுனில் சத்பால் சங்வானை விட 14,272 வாக்குகள் பெரும்பான்மையில் வெற்றி பெற்றார்.

## மேலும் காண்க
*அரியானா சட்டப் பேரவைத் தேர்தல், 2019

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:அரியானா சட்டமன்ற உறுப்பினர்கள்
திண்டல்

**திண்டல்** (*Thindal*) என்பது தமிழ்நாட்டின் ஈரோடு நகரில் உள்ள ஒரு சுற்றுப்புறமாகும்.

இது ஈரோடு சந்திப்பிலிருந்து 8 கி.மீ. தொலைவிலும், ஈரோடு மத்தியப் பேருந்து முனையத்திலிருந்து 7 கி.மீ. தொலைவிலும் அமைந்துள்ளது. இது இப்போது அதிகாரப்பூர்வமாக ஈரோடு மாநகராட்சியின் ஒரு பகுதியாக உள்ளது. இந்தப் பகுதி திண்டல் முருகன் கோயிலுக்கு (வேலாயுதசுவாமி கோயில்) நன்கு அறியப்பட்டதாகும். திருப்பூர், கோயம்புத்தூர் மற்றும் கேரளா போன்ற மேற்கு மாவட்டங்களுடன் நகரத்தை இணைக்கும் பெருந்துறை சாலையில் இந்தச் சுற்றுப்புறம் அமைந்துள்ளது. நகரின் அனைத்து முக்கியச் சாலைகளையும் இணைக்கும் வெளி வட்டச் சாலை, திண்டலில் பெருந்துறை சாலையை இணைக்கிறது. பல்வேறு கல்வி நிறுவனங்கள் தொடங்கப்பட்டதால் இது வளரும் பகுதியாகும்.

## கல்வி நிறுவனங்கள்
* வெள்ளாளர் மகளிர் கல்லூரி (அரசு உதவி - தன்னாட்சி 1970 முதல்) 
* வெள்ளாளர் பொறியியல் மற்றும் தொழில்நுட்பக் கல்லூரி
* வெள்ளாளர் மகளிர் கல்விக் கல்லூரி
* VET கலை மற்றும் அறிவியல் நிறுவனம்
* வெள்ளாளர் மெட்ரிகுலேஷன் மேல்நிலைப் பள்ளி (மாணவியர் 1980 முதல்)
* வெள்ளாளர் பெண்கள் உயர்நிலைப்பள்ளி
* வெள்ளாளர் வித்யாலயா மேல்நிலைப்பள்ளி 
* வெள்ளாளர் நர்சிங் கல்லூரி
* வெள்ளாளர் ஆசிரியர் பயிற்சி நிலையம்
* அரசு உயர்நிலைப்பள்ளி, திண்டல்
* பி. வி. பி. மெட்ரிக் மேல்நிலைப்பள்ளி, திண்டல் 
* பி. வி. பி, தெற்குப்பள்ளம், திண்டல் 
* யு. ஆர். சி. மெட்ரிகுலேஷன் பள்ளி 
* ஏ. இ. டி. மெட்ரிகுலேஷன் பள்ளி
* இந்திய அரசுப் பள்ளி 
* கீதாஞ்சலி அகில இந்திய மேல்நிலைப்பள்ளி - சி. பி. எஸ். இ. 
* சி. எஸ். அகாதமி 

## அருகிலுள்ள இடங்கள்
டெக்ஸ்வாலி, கங்காபுரம் (6 கி. மீ.), வெள்ளோடு பறவைகள் சரணாலயம் (11.5 கி. மீ.), பவானி சங்கமேஸ்வரர் கோயில் (12.9 கி. மீ.), வில்லரசம்பட்டி (2.8 கி. மீ.), கூரப்பாளையம் (5.1 கி. மீ.), எல்லப்பாளையம் கவுண்டச்சிபாளையம் (5.9 கி.மீ.) ஆகியவை இந்நகருக்கு அருகிலுள்ள மற்ற நகரங்களாகும்.

## மேற்கோள்கள்

பகுப்பு:ஈரோடு மாவட்டத்திலுள்ள ஊர்களும் நகரங்களும்
பகுப்பு:Coordinates on Wikidata
பகுப்பு:Pages using gadget WikiMiniAtlas
லக்கிசராய்

**லக்கிசராய்** (*Lakhisarai*), வட இந்தியாவில் உள்ள பீகார் மாநிலத்தின் மகத பிரதேசத்தில் அமைந்த லக்கிசராய் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான பட்னாவிற்கு தென்கிழக்கே 132 கிலோ மீட்டர் தொலைவிலும்; முங்கேர் நகரத்திற்கு தென்மேற்கே 51  கிலோ மீட்டர் தொலைவிலும் உள்ளது.லக்கிசராய் நகர மக்கள்  வட்டார வழக்கு மொழியான மகதி மொழியைப் பேசுகின்றனர். இந்நகரம் வழியாக கியுல் ஆறு பாய்கிறது.

## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  33 வார்டுகளும்,  17,214  குடியிருப்புகளும் கொண்ட லக்கிசராய் நகரத்தின்  மக்கள் தொகை 99,979  ஆகும். அதில் ஆண்கள் 52,66 மற்றும் 47,314  பெண்கள் உள்ளனர். பாலின விகிதம் 1000 ஆண்களுக்கு  898  பெண்கள் வீதம் உள்ளனர். சராசரி எழுத்தறிவு  70.32%  வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 10.73 %  மற்றும்  0.18 % வீதம்  உள்ளனர். இந்நகரத்தில் இந்து சமயத்தினர் 94.63%, இசுலாமியர் 5.14% மற்றும் பிற சமயத்தினர்  0.23% வீதம்  உள்ளனர்.
## போக்குவரத்து
### நெடுஞ்சாலைகள்
வங்காளதேசம் மற்றும் பாகிஸ்தானின் பெசாவர் நகரை தில்லி வழியாக இணைக்கும் பெரும் தலைநெடுஞ்சாலை லக்கிசராய் நகரம் வழியாகச் செல்கிறது. 
### [[தொடருந்து நிலையம்]]
4 நடைமேடைகள் கொண்ட லக்கிசராய் சந்திப்பு தொடருந்து நிலையம்ஹவுரா, துர்காபூர், ஆசான்சோல், சமஸ்திபூர், பட்னா, தர்பங்கா, கயை, ஜனக்பூர் நகரங்களுடன்  இணைக்கிறது.
## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:லக்கிசராய் மாவட்டம்
அஸ்திரம் (2025 திரைப்படம்)

**அஸ்திரம்** (*Asthram*) 2025-இல் வெளிவந்த இந்தியத் தமிழ்த் திரைப்படமாகும். குற்றவியல் தொடர்பான பரபரப்பூட்டும் இத்திரைப்படத்தை அறிமுக இயக்குநர் அரவிந்த் இராஜகோபால் இயக்கினார். இப்படத்தின் கதையை ஜெகன் எம்.எஸ் உடன் இணைந்து அரவிந்த் இராஜகோபாலும் எழுதினார். இத்திரைப்படம் 2025 மார்ச் 21 அன்று திரையரங்குகளில் வெளியிடப்பட்டது.

## நடிகர்கள்
* காவல் ஆய்வாளர் அகிலனாக சாம் 
* நிரஞ்சனி
* ருத்ரானாக நிழல்கள் ரவி
* இராஜவேலுவாக அருள் டி. சங்கர், காவல்துறைக் கண்காணிப்பாளர்
* ஜேம்ஸ் கதாபாத்திரத்தில் ஜீவா ரவி
* இரஞ்சித் டி. எஸ். எம்
* மார்ட்டினாக மாஸ்டர் விதேஷ் ஆனந்த்

## தயாரிப்பு
2024 பெப்ரவரி மாதத்தில், முதற் தோற்றச் சுவரொட்டியில், நடிகர் சாமின் அடுத்த திரைப்படம் *அஸ்திரம்* என்ற அறிவிப்பு வெளியிடப்பட்டது. அறிமுக இயக்குநர் அரவிந்த் இராஜகோபால் இயக்கியுள்ள இப்படத்தை *பெஸ்ட் மூவிஸ்* சார்பாக டி. எஸ். எம் தன சண்முகமணி தயாரித்துள்ளார். இப்படத்தில் நிழல்கள் ரவி, அருள் டி. சங்கர், ஜீவா ரவி, ரஞ்சித் டி. எஸ். எம் ஆகியோர் துணை வேடங்களில் நடித்துள்ளனர். தொழில்நுட்பக் குழுவில் ஒளிப்பதிவாளராக கல்யாண் வெங்கடராமன், படத்தொகுப்பாளராக பூபதி, இசையமைப்பாளராக கே. எஸ். சுந்தரமூர்த்தி ஆகியோர் பங்காற்றியுள்ளனர்.

முதன்மைப் புகைப்படம் எடுக்கும் பணி 30 நாளாக சென்னை, கொடைக்கானல் ஆகிய இடங்களில் நடந்தது. திரைப்படப் பணிகள் ஏற்கனவே அறிவித்த அறிவிப்பிற்கு முன்பாகவே முடிக்கப்பட்டது.

## மேற்கோள்கள்
 

## வெளி இணைப்புகள்
* 

பகுப்பு:2025 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
சேக்புரா

**சேக்புரா** (*Sheikhpura*), வட இந்தியாவின் பீகார் மாநிலத்தின் சேக்புரா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான பட்னாவிற்கு தென்கிழக்கே 123.2 கிலோ மீட்டர் தொலைவில் உள்ளது. சேக்புரா நகரத்தில் வட்டார மொழியான மகதி மொழி பேசப்படுகிறது. 
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  27 வார்டுகளும்,  10,181  குடியிருப்புகளும் கொண்ட சேக்புரா  நகரத்தின்  மக்கள் தொகை  62,927 ஆகும். அதில் 33,137 ஆண்கள் மற்றும்   29,790 பெண்கள் உள்ளனர். பாலின விகிதம் 1000 ஆண்களுக்கு  899  பெண்கள் வீதம் உள்ளனர். சராசரி எழுத்தறிவு 69.04 %   வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 16.77 % மற்றும்   0.11 % வீதம்  உள்ளனர். இந்நகரத்தில் இந்து சமயத்தினர் 87.61%, இசுலாமியர் ,11.92%,  கிறித்தவர்கள் 0.12% மற்றும் பிற சமயத்தினர்  0.34% வீதம்  உள்ளனர்.அலுவல் மொழியாக இந்தி மற்றும் உருது உள்ளது. 
## போக்குவரத்து
### [[தொடருந்து நிலையம்]]
சேக்புரா தொடருந்து நிலையம்பட்னா, ஹவுரா, குவகாத்தி, கயை,  ஜமால்பூர் மற்றும் கியுல்  நகரங்களுடன் இணைக்கிறது.
## மேற்கோள்கள்

பகுப்பு:ஷேக்புரா மாவட்டம்
பகுப்பு:பீகார் மாநிலத்திலுள்ள ஊர்களும் நகரங்களும்
எடமலைப்பட்டி புதூர்

**எடமலைப்பட்டி புதூர்** அல்லது **எ. புதூர்** என்பது இந்தியாவில் தமிழ்நாட்டின் திருச்சிராப்பள்ளியிலுள்ள ஒரு பெரிய குடியிருப்பு சுற்றுப்புறம் மற்றும் விரிவாக்கமாகும். கிழக்கே *கே. கே. நகர்*, மேற்கே *கருமண்டபம்*, வடக்கே *கிராப்பட்டி* மற்றும் தெற்கே *பஞ்சப்பூர்* ஆகியவற்றால் இந்நகர் சூழப்பட்டுள்ளது. இப்பகுதியில் பிரபலமான கோயில்கள், மருத்துவமனைகள், ஸ்மார்ட் மருத்துவம் சார்ந்த சேவைகள், பழமுதிர்சோலை, தையல்காரர்கள், மாவு ஆலைகள், பள்ளிகள் மற்றும் பெட்ரோல் நிலையங்கள் போன்ற வசதிகள் உள்ளன.

## அமைவு
எடமலைப்பட்டி புதூர் நகரமானது, மதுரை பிரதான சாலையில் (என். எச். 45பி) திருச்சி மத்திய பேருந்து நிலையத்திலிருந்து 3.5 கி.மீ. தொலைவிலும், திருச்சி இரயில் நிலையத்திலிருந்து 3 கி.மீ. தொலைவிலும் அமைந்துள்ளது. திருச்சிராப்பள்ளி மாநகராட்சி வார்டு 39, 40 மற்றும் 41-ஆவது வார்டுகளில் சில, இந்தப் பகுதியை உள்ளடக்கியது மற்றும் திருச்சிராப்பள்ளி மேற்கு வட்டத்தின் கீழ் வருகிறது. இது பஞ்சப்பூர், பிராட்டியூர், கிராப்பட்டி ஆகிய பிரிவுகளுக்குள், முக்கியமான வரம்பைக் கொண்ட ஒரு காவல் நிலையத்தைக் கொண்டுள்ளது. எடமலைப்பட்டி புதூரின் முக்கிய குடியிருப்புப் பகுதிகளில் சோழிய வெள்ளாளர் தெரு (செல்வ விநாயகர் தெரு), ஆர். எம். எஸ். காலனி (வடக்கு, தெற்கு விரிவாக்கம்), ஸ்டேட் பாங்க் காலனி, பாப்பா காலனி, நல்லதண்ணி கேணி தெரு, சக்திவேல் காலனி, செல்லியம்மன் கோவில் தெரு, அன்பில் தர்மலிங்க நகர், அரசு காலனி, பிரான்சினா காலனி, பிள்ளையார் கோவில் தெரு, நேரு தெரு, அந்தோணியார் கோவில் தெரு, நியூ ஸ்ட்ரீட், நியூ காலனி, கே. ஆர். எஸ். நகர், கொல்லங்குளம், பாரதி நகர், பெட்ரோல் பங்க் சாலை ஆகியவை அடங்கும். இராமச்சந்திர நகர், நாதர் நகர், ஸ்ரீனிவாச நகர், ராஜீவ் காந்தி நகர், எம்.ஜி.ஆர். நகர், ஹெல்த் காலனி, அன்பிலார் நகர், அஞ்சலி நகர், ஸ்டாலின் நகர், தைலம் நகர், கங்கை நகர், முருகன் நகர், காதி கிராஃப்ட் காலனி, செட்டியாபட்டி, தோபி காலனி, படுகை, கிருஷ்ணபுரம், குட்டி மலை, ரெட்டை மலை ஆகியவை பிராட்டியூர் நகரை இணைக்கிறது.  &#x5B;*[[விக்கிப்பீடியா:சான்று தேவை|<span title="This claim needs references to reliable sources. (December 2020)">citation needed</span>]]*&#x5D;

## மக்கள்
குடியிருப்பாளர்களில் பெரும்பாலோர் வங்கியாளர்கள், வணிகர்கள், ஆசிரியர்கள் மற்றும் எழுத்தர் தொழிலாளர்கள் ஆவர். இப்பகுதியில் நடுத்தர வர்க்கம் மற்றும் உயர் நடுத்தர வர்க்கத்தின் சமமான கலவை உள்ளது. இப்பகுதியில் சோழிய வெள்ளாளர் சமூகத்தினர் பெரும்பான்மையாக உள்ளனர்.
## திருவிழாக்கள்
காளியம்மன் கோவில் திருவிழா மற்றும் ரெட்டை மலை ஒண்டி கருப்பு கோயில் ஆடி திருவிழா மிகவும் பிரபலமாக உள்ளது. மேலும் திருச்சி நகரம் முதல் எ. புதூர் வரை உள்ள மக்கள் இந்த திருவிழா கொண்டாட்டத்தில் கலந்து கொள்கின்றனர்.
## மேற்கோள்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
பகுப்பு:Pages using gadget WikiMiniAtlas
மிசோரம் சட்டமன்ற பெண் உறுப்பினர்களின் பட்டியல்

**மிசோரம் சட்டமன்ற பெண் உறுப்பினர்களின் பட்டியல்** (*List of female members of the Mizoram Legislative Assembly*) என்பது இந்தியாவின் மிசோரம் சட்டமன்றத்திற்கு தேர்ந்தெடுக்கப்பட்ட பெண்களின் பட்டியல் ஆகும். இதுவரை ஏழுபேர் மட்டுமே மிசோரம் சட்டமன்ற உறுப்பினராகத் தேர்ந்தெடுக்கப்பட்டுள்ளனர். இதில் ஒரு சட்டசபைக்கு ஒன்று மேற்பட்ட பெண்களாக மூவர் 2023ஆம் ஆண்டு தேர்ந்தெடுக்கப்பட்டுள்ளனர். இவர்களில் இலால்ரின்பூயி, அமைச்சராகவும் உள்ளார்.

## பட்டியல்

## குறிப்புகள்

## மேற்கோள்கள்

பகுப்பு:மிசோரம் சட்டமன்ற உறுப்பினர்கள்
பகுப்பு:மிசோரம் சட்டமன்ற பெண் உறுப்பினர்கள்
குடால் சட்டமன்றத் தொகுதி

**குடால்-மால்வான் சட்டமன்றத் தொகுதி** (Kudal-Malvan Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சிந்துதுர்க் மாவட்டத்தில் அமைந்துள்ளது.குடால்,  ரத்னகிரி-சிந்துதுர்க் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
மாணவர் வெளியீடு

[thumb| 1880 ஆம் ஆண்டு [கோர்னெல் பல்கலைக்கழகம்|கார்னெல் பல்கலைக்கழகத்தில் நிறுவப்பட்ட *தி கார்னெல் டெய்லி சன்* பத்திரிகையின் தலைமையகம், இது அமெரிக்காவில் தொடர்ந்து வெளியிடப்பட்ட மிகப் பழமையான கல்லூரி மாணவர் செய்தித்தாளாகும் ]]
**மாணவர் வெளியீடு** (*student publication*) என்பது ஒரு கல்வி நிறுவனத்தில் மாணவர்களால் தயாரிக்கப்படும் செய்தித்தாள், பத்திரிகை, தொலைக்காட்சி நிகழ்ச்சி அல்லது வானொலி நிலையம் போன்ற ஒரு ஊடகமாகும். இந்த வெளியீடுகள் பரவலாக உள்ளூர் மற்றும் பள்ளி தொடர்பான செய்திகளை உள்ளடக்கியிருக்கும். ஆனால், இவை தேசிய அல்லது சர்வதேச நிகழ்வுகளையும் செய்தியாகக் கொண்டிருக்கலாம். பெரும்பாலான மாணவர் வெளியீடுகள் பாடத்திட்ட வகுப்பின் ஒரு பகுதியாகவோ அல்லது பாடநெறிக்கு அப்பாற்பட்ட செயல்பாடாகவோ நடத்தப்படுகின்றன. 

மாணவர் வெளியீடுகள் சமூக விவாதத்திற்கான ஒரு தளமாகவும், பத்திரிகைத் துறையில் ஆர்வமுள்ளவர்கள் தங்கள் திறன்களை வளர்த்துக் கொள்வதற்கும் உதவுகின்றன. இந்த வெளியீடுகள் செய்திகளைப் பிரசுரிக்கின்றன, மாணவர்கள் மற்றும் ஆசிரியர்களின் கருத்துக்களையும் வெளியிடுகின்றன. சில சமயங்களில் மாணவர் அமைப்புக்கு ஏற்ற விளம்பரங்களையும் வெளியிடலாம். இந்த நோக்கங்களைத் தவிர, மாணவர் வெளியீடுகள் அந்தந்த நிறுவனத்தில் உள்ள சிக்கல்களைக் கண்டறிய ஒரு கண்காணிப்புக் குழுவாகவும் செயல்படுகின்றன. பெரும்பாலான மாணவர் வெளியீடுகள் அவர்களின் கல்வி நிறுவனம் மூலம் நிதியளிக்கப்படுகின்றன. சில நிதிகள் விற்பனை மற்றும் விளம்பரங்கள் மூலம் உருவாக்கப்படலாம், ஆனால் பெரும்பாலான நிதிகள் பொதுவாகப் பள்ளியிலிருந்தே கிடைக்கின்றன. 

## தமிழ்நாடு
தமிழ்நாடு அரசு பள்ளி மாணவர்கள் மற்றும் ஆசிரியர்களுக்காக மூன்று இதழ்களை வெளியிட்டு வருகிறது. ஊஞ்சல் என்பது 4 முதல் ஐந்தாம் வகுப்பு மாணவர்களுக்காவும் தேன்சிட்டு என்பது 6-9 வகுப்பு மாணவர்களுக்காக அவர்களது திறன்களை வளர்க்கும் பொருட்டு அவர்களின் பங்களிப்போடு மாதம் இருமுறை வெளிவருகிறது. கனவு ஆசிரியர் என்பது ஆசிரியர்களின் பங்களிப்போடு வெளிவருகிறது.

## மேற்கோள்கள்


பகுப்பு:வெளியீடுகள்
பகுப்பு:மாணவர் செய்தித்தாள்கள்
சாரு சர்மா

**சாரு சர்மா** (*Charu Sharma* பிறப்பு 24 மார்ச் 1992) ஓர் இந்தியத் தடகள வீரரும் கலைஞருமாவார். மகாராட்டிராவில் உள்ள இந்திப் பாடப்புத்தகங்களில்  இவரைப் பற்றிய குறிப்பு உள்ளது. இவர் இந்தியாவின் இளம் சாதனையாளர்களில் ஒருவராவார்.

## ஆரம்பகால வாழ்க்கை மற்றும் கல்வி
சாரு சர்மா 1992 ஆம் ஆண்டு மார்ச் 24 ஆம் நாள்ஜெய்ப்பூரில் பிறந்தார்.

## விருதுகளும் பாராட்டுகளும்
சர்மா துணிச்சல் மற்றும் கல்வியில் செய்த சாதனைக்காக 5 தேசிய விருதுகளைப் பெற்றுள்ளார்.

## வீர தீரச் செயல்களுக்கான விருது
சாரு சர்மா (அப்போது 9 வயது) மற்றும் அவரது சகோதரர் சின்மய் சர்மா (அப்போது 6 வயது) ஆகியோர் ஏப்ரல் 2002 இல் மும்பை உள்ளூர் தொடருந்துவில் நடைபெற்ற கொள்ளை முயற்சியில் சண்டையிட்டு பெண்களைக் காப்பாற்றினர். இதற்காக, 2003 சனவரி 26 இல் குடியரசு தினத்தன்று அப்போதைய பிரதமர் அடல் பிஹாரி வாஜ்பாயி அவர்களிடமிருந்து தேசிய வீரதீரச் செயல்களுக்கன விருது பெற்றார். அதே ஆண்டு குடியரசுத் தலைவர் டாக்டர் அப்துல் கலாமிடமிருந்து குடியரசுத் தலைவர் வீரதீர பதக்கத்தைப் பெற்றார். இந்தக் கதை மகாராட்டிராவில் ஒன்பதாம் வகுப்பு ஆங்கிலப் பாடப்புத்தகத்தில் *'சிப்ளிங் கேலண்ட்ரி*' என்ற அத்தியாயமாக இணைக்கப்பட்டது.

## மேற்கோள்கள்


பகுப்பு:வாழும் மக்கள்
பகுப்பு:1969 பிறப்புகள்
பகுப்பு:இந்திய மாணவர்கள்
வினோத் குமார் சுக்லா

**வினோத் குமார் சுக்லா** (*Vinod Kumar Shukla*) (பிறப்பு: 1 சனவரி 1937), இந்தியாவின் சத்தீஸ்கர் மாநிலத்தைச் சேர்ந்த இந்தி மொழி எழுத்தாளர், கவிஞர் மற்றும் கட்டுரையாளர் ஆவார்.  இவர் இந்தி மொழியில் எழுதிய புதினமான  (*சுவரில் வாழ்ந்த ஒரு ஜன்னல்"(Publisher : Sahitya Akademi, New Delhi, 2005) எனும் நூலுக்கு, 1999ஆம் ஆண்டில் [[சாகித்திய அகாதமி விருது]]  வழங்கப்பட்டது. 

இவர் 2024ஆம் ஆண்டிற்கான 59வது [[ஞானபீட விருது|ஞானபீட விருதிற்கு]] 21 மார்ச் 2025 அன்று தேர்வு செய்யப்பட்டுள்ளார்.ஞானபீட விருதுடன் [[ரூபாய்]] 11 [[இலட்சம்]] ரொக்கப் பரிசு, சரஸ்வதி தேவியில் வெண்கலச் சிலை மற்றும் ஒரு பாராட்டுப் பத்திரம் ஆகியவை வழங்கப்படுகிறது. [[இந்தி இலக்கியம்]], படைப்பாற்றல் மற்றும் தனித்துவமான எழுத்துப் பாணிக்கு அவர் அளித்த சிறந்த பங்களிப்புக்காக இந்த விருது அவருக்கு வழங்கப்படுவதாக அறிவிக்கப்பட்டுள்ளது.

== வாழ்க்கை மற்றும் இலக்கியப் பணி==
1 சனவரி 1937 அன்று தற்கால [[சத்தீஸ்கர்]] மாநிலத்தின் [[ராஜ்நந்தகாவுன்]] நகரத்தில் பிறந்தவர் வினோத் குமார். இவர் தனது முதலாவது இந்தி கவிதைகள் கொண்ட நூலான *லக்பாக் ஜெய் ஹிந்த்* (*Lagbhag Jai Hind*)  1971ஆம் ஆண்டில் வெளியிட்டார். இவர் இரண்டாவது கவிதைகள் தொகுப்பான *Vah Aadmi Chala Gaya Naya Garam Coat Pehankar Vichar Ki Tarah* எனும் நூலை 1981ஆம் ஆண்டில் வெளியிட்டார்.

வினோத் குமார் சுக்லா 1994 முதல் 1996 வரை [[ஆக்ரா]]வில் உள்ள நிராலா ஞானபீடததில் விருந்தினர் எழுத்தாளராக இருந்தார். அப்போது அவர் "கிலேகா தோ தேகெங்கே" மற்றும் புத்துணர்ச்சியூட்டும் "தீவார் மே ஏக் கிர்கி ரஹாதி தீ" (*Deewar Mein Ek Khirkee Rahati Thi'') ஆகிய இரண்டு நாவல்களை எழுதினார். 

வினோத் குமார் சுக்லாவிற்கு எக்தாரா - தட்சீலாவின் குழந்தைகள் இலக்கியம் மற்றும் கலை மையம் மூலம் கலைஞர்கள் வசிப்பிடத்தை வழங்கியது. அங்கு அவர் "ஏக் சுப்பி ஜகா" எனும் பெயரில் இளைஞர்களுக்காக ஒரு நாவலை வெளியிட்டார்.  
## மேற்கோள்கள்

## வெளி இணைப்புகள்
* 

பகுப்பு:1937 பிறப்புகள் 
பகுப்பு:இந்தி எழுத்தாளர்கள்
பகுப்பு:சத்தீசுகர் நபர்கள்
பகுப்பு:சாகித்திய அகாதமி விருது பெற்றோர்
பகுப்பு:ஞானபீட விருது பெற்றோர்
பகுப்பு:ராஜ்நாந்துகாவ் மாவட்டம்
உதவிபெறாத கல்வி நிறுவனம்

**உதவிபெறாத கல்வி நிறுவனம்** *(unaided educational institution)*  இந்தியாவில் உள்ள தனியார் கல்வி நிறுவனங்களின் ஒரு பிரிவாகும். இவை "உதவி பெறும்" தனியார் கல்வி நிறுவனங்கள் என்று அழைக்கப்படுபவற்றிலிருந்து வேறுபட்டவையாகும். இந்தச் சொல் தொடக்கப் பள்ளிகள் முதல் உயர்கல்வி கல்லூரிகள் வரையிலான கல்வி நிறுவனங்களை உள்ளடக்கியது.    உதவி பெறாத கல்வி நிறுவனங்கள் இந்திய அரசாங்கத்தால் "அங்கீகரிக்கப்படலாம்" அல்லது "அங்கீகரிக்கப்படாதவையாக இருக்கலாம்."  

"அரசு" மற்றும் "உதவி பெறும்" துறைகளுடன் சேர்ந்து, பொதுக் கல்வி வழங்கும் மூன்று முதன்மைப் பிரிவுகளில் இதுவும் ஒன்றாகும்.  உதவி பெறும் கல்வி நிறுவனம் என்பது இந்திய அரசாங்கத்திடமிருந்து உதவி பெறும் ஒரு தனியார் நிறுவனமாகும்.  அரசு மற்றும் அங்கீகரிக்கப்பட்ட தனியார் (உதவி பெறும் மற்றும் உதவி பெறாத) பள்ளிகளில் ஆசிரியர்களாக நியமிக்கப்படுவதற்குத் தேவையான தகுதிகளை அரசாங்கம் பரிந்துரைக்கிறது. 

உதவி பெறாத கல்வி நிறுவனங்களில், தனியார் நிறுவனங்களால் சம்பளம் வழங்கப்படுகிறது.சில சமயங்களைத் தவிர, உதவி பெறும் நிறுவனங்களில் பெரும்பாலான மாணவர்களின் சேர்க்கை தகுதி மற்றும் உறுதிமொழி நடவடிக்கையின் அடிப்படையில் நடைபெறுகிறது.  

## மேற்கோள்கள்

பகுப்பு:இந்தியாவில் கல்வி
ராம் சந்திர வித்யபாகிசு

**ராம்சந்திரா வித்யாபாகிசு** ( ; 1786 - 2 மார்ச் 1845) ஓர் இந்திய அகராதியியல் ஆசிரியர் மற்றும் சமசுகிருத அறிஞர் ஆவார். இவரது முதல் ஒருமொழி வங்காள அகராதியான *பங்கபாஷாபிதான்* 1817 ஆம் ஆண்டில் வெளியிடப்பட்டது. ராஜா ராம்மோகன் ராய் நிறுவிய வேதாந்தக் கல்லூரியிலும், பின்னர் 1827 முதல் 1837 வரை சமசுகிருதக் கல்லூரியிலும் கல்வி கற்பித்தார். கொல்கத்தாவில் ராஜா ராம்மோகன் ராயின் இணைந்து பணியாற்றிய இவர், 1828 இல் நிறுவப்பட்ட பிரம்ம சபையின் முதல் செயலாளராக இருந்தார். மேலும், 1843 இல் தேபேந்திரநாத் தாகூர் மற்றும் 21 இளைஞர்களை பிரம்ம சமாஜத்தில் இணைத்தார்.

## மேற்கோள்கள்

பகுப்பு:வங்காள எழுத்தாளர்கள்
பகுப்பு:1845 இறப்புகள்
பகுப்பு:1786 பிறப்புகள்
பகுப்பு:இந்தியப் பயிற்றுநர்கள்
விண்மீன் ஒளித்தடம் (ஒளிப்படவியல்)

**விண்மீன் ஒளித்தட ஒளிப்படவியல்** அல்லது விண்மீன் செல்தடம்;  விண்மீன் பாதை *(Star trail)* என்பது ஒரு வகையான ஒளிப்பட வகையாகும், இது புவியின் சுழற்சி காரணமாக இரவு வானத்தில் விண்மீன்களின் வெளிப்படையான தினசரி இயக்கத்தின் வட்டங்களைப் படம்பிடிக்க நீண்ட வெளிப்பாடு மூலம் பயன்படுத்துகிறது. ஒரு விண்மீன் பாதை ஒளிப்படத்தில் தனிப்பட்ட விண்மீன்களை படத்தின் குறுக்கே வளைகோடுகளாகக் காட்டுகிறது, நீண்ட வெளிப்பாடுகள் நீண்ட வளைவுகளைக் கொடுக்கும். சர்வதேச விண்வெளி நிலையம் மற்றும் செவ்வாய் (கோள்) போன்ற இடங்களில் எடுக்கப்பட்ட ஒத்த ஒளிப்படங்களுக்கு இந்த சொல் பயன்படுத்தப்படுகிறது.

ஒரு விண்மீன் பாதைக்கான வழக்கமான அடைப்பான் வேகம் 15 நிமிடங்கள் முதல் பல மணிநேரம் வரை இருக்கும், வழக்கத்தை விட நீண்ட நேரம் அடைப்பானைத் திறக்க ஒளிப்படக்கருவியின்  "குமிழ்/பல்ப்" அமைப்பு தேவைப்படுகிறது. இருப்பினும், இறுதி விண்மீன் பாதையின் படத்தை உருவாக்க பல சட்டகங்களை ஒன்றாகக் கலப்பது மிகவும் பயிற்சி பெற்ற நுட்பமாகும்.

முக்கிய தொலைநோக்கிகளுக்கான நோக்காய்வக இடங்களின் தரத்தை அளவிட தொழில்முறை வானியல் வல்லுநர்களால் விண்மீன் பாதைகள் பயன்படுத்தப்படுகின்றன.

## படத்தொகுப்பு

2012-03-14 21-42-55-file-etoiles-14f-2min-3d.jpg|alt=Short streaks of light on a dark sky, showing star trails that were photographed with a long exposure.|வடமேற்கு நோக்கி ஒளிப்படம் எடுக்கப்பட்ட விண்மீன் பாதைகள்.
Star trails over the ESO 3.6-metre telescope.jpg|ESO 3.6 மீ தொலைநோக்கியின் மீது விண்மீன் செல்கிறது.
Circumpolar Star Trails With High Flyer.jpg|வட வான விண்முனையைச் சுற்றியுள்ள விண்மீன்களின் போலாரிசு இயக்கத்தைக் காட்டும் ஒரு விண்மீன் பாதை ஒளிப்படம்.
The constellation of Cassiopeia over a thunderstorm.jpg|இடியுடன் கூடிய மழையின் போது காசியோபியா விண்மீன் கூட்டம்.
Startrail Feng.jpg|அயோவாவின் வாட்டர்வொர்க்சு பிரேரி பூங்காவில் விண்மீன் ஒளித்தடப் படப்பிடிப்பு.
Stars motion.jpg|எகிப்தின் பையூமில் விண்மீன் ஒளித்தடம்.
File:2017-04 Circumpolar trails sunset at La Hague lighthouse.jpg|பிரான்சின் லா ஹேக் கலங்கரை விளக்கத்தில் விண்மீன் பாதைகளில் வட்ட விண்மீன்கள்.
File:Iotw2246a - Beginning to End of a Total Lunar Eclipse.jpg|முழு நிலவு மறைப்பின் போது படம்பிடிக்கப்பட்ட விண்மீன் பாதைகள்.


## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
சுபௌல்

**சுபௌல்** (*Supaul*), வட இந்தியாவின் பீகார் மாநிலத்தின் மிதிலை பிரதேசத்தில் உள்ள சுபௌல் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான பட்னாவிற்கு  வடகிழக்கே 198.6 கிலோ மீட்டர் தொலைவில் உள்ளது. 
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  28 வார்டுகளும்,  12,495 குடியிருப்புகளும் கொண்ட சுபௌல் நகரத்தின்  மக்கள் தொகை  65,437  ஆகும். அதில் ஆண்கள் 34,421 மற்றும்  பெண்கள் 31,016  உள்ளனர். பாலின விகிதம் 1000 ஆண்களுக்கு  901 பெண்கள் வீதம் உள்ளனர். சராசரி எழுத்தறிவு  71.43 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  10.52 % மற்றும்   0.13 % வீதம்  உள்ளனர். இந்நகரத்தில் இந்து சமயத்தினர் 72.77%, இசுலாமியர் 26.87%, சமணர்கள் , கிறித்தவர்கள் 0.20%  மற்றும் பிற சமயத்தினர்  0.17% வீதம்  உள்ளனர்.
## போக்குவரத்து
### தொடருந்து நிலையம்
சுபௌல் தொடருந்து நிலையம்சகார்சா, ஜாஞ்சர்பூர்,  லெகரிசராய், லலித்கிராம் போன்ற நகரங்களுடன் இணைக்கிறது. 
## தட்ப வெப்பம்

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:சுபவுல் மாவட்டம்
பூ. கே. மந்திரி

**பூ. கே. மந்திரி** (*P. K. Manthri* இயற்பெயர் **பூ. கே. மந்திரி குமரன்** ) (21 மே 1933 - 6 டிசம்பர் 1984) ஓர் இந்தியக் கேலிச்சித்திர வரைஞர் ஆவார்.

## சொந்த வாழ்க்கை
இந்தியாவின் கேரளத்தில் உள்ள பந்தளத்தில் பூமங்கலத்து கேசவன் மற்றும் கொச்சிக்கா ஆகியோருக்கு மகனாகப் பிறந்தார். இவரின் தந்தை ஒரு பள்ளி மேலாளராகவும், தலைமை ஆசிரியராகவும் இருந்தார். மாவேலிக்கரா ரவிவர்மா கலைப் பள்ளியில் இவர் ஓவியம் பயின்றார்.

## தொழில் வாழ்க்கை
1950களில் *சரசனுக்காக* கேலிச்சித்திரங்களை வரையத் தொடங்கிய போதிலும், முதன்மையாகத் தனிநிராம் நாளிதழுக்காக வரைந்தார். *அசது*, *நர்மதா* ஆகிய பத்திரிகைகளிலும் கேலிச்சித்திரங்களை வெளியிட்டார். இவரது படைப்புகள் மாத்ருபூமி, ஜனயுகம், மலையாள நாடு, மலையாள ராஜ்யம் மற்றும் மனோராஜ்யம் ஆகியவற்றில் வெளிவந்தன. *பச்சு*, *கோவலன்*, *மிஸ்டர் குஞ்சு* போன்றவை இவர் உருவாக்கிய கதாப்பாத்திரங்களில் குறிப்பிடத்தகுந்தனவாகும்.  பச்சுவின் மனைவி எனும் இவரது கேலிச்சித்திரம் பரவலான பாராட்டினைப் பெற்றது. சில காலம், காலிகட் பத்திரிகைகளான தேசாபிமானி மற்றும் மாத்ருபூமியில் பணியாற்றினார். பின்னர், கேரளத்தின் கல்வித் துறையில் சேர்ந்தார், அதே நேரத்தில் ஒரு கேலிச்சித்திர வரைஞராகவும் பணியாற்றினார். ஒரு குறிப்பிட்ட சமூகத்தைச் சேர்ந்தவர்கள்  பள்ளிகளில் முறைகேடாக அரபு ஆசிரியர்களாக நியமிப்பதைக் குறிவைத்து, கேலிச்சித்திரங்கள் மூலம் இவர் கடுமையாக விமர்சித்தார் (குறிப்பாக, *குடனண்ணக்கன் ஆலில்லா* என்ற கார்ட்டூன்). இதனால், மந்திரி 1969 முதல் இரண்டரை ஆண்டுகளுக்கு அரசுப் பணியிலிருந்து இடைநீக்கம் செய்யப்பட்டார். இடைநீக்கத்தில் இருந்தபோதும், 'தந்திரி' என்ற புனைப்பெயரில் கேலிச் சித்திரங்களை வரைந்தார். இந்தக் காலகட்டத்தில் *சித்ரஹாஸ்யம்* என்ற கேலிச் சித்திர நூலையும் வெளியிட்டார். இது,  20,000க்கும் மேற்பட்ட பிரதிகள் விநியோகிக்கப்பட்டன. அப்போதைய அரசுச் செயலாளர் மலையாட்டூர் ராமகிருஷ்ணனும், கேலிச்சித்திர வரைஞரும், புதின எழுத்தாளருமான மலயாட்டூர் ராமகிருஷ்ணனின் அறிக்கையின்படி, 1973 ஆம் ஆண்டு இவர் மீண்டும் அரசுப் பணியில் சேர்க்கப்பட்டார். thumb|1979 ஆம் ஆண்டு மலையாள வார இதழான "மனோராஜ்யம்" இதழில் வெளியிடப்பட்ட பி.கே. மந்திரியின் படைப்பு.
thumb|1979 ஆம் ஆண்டு மலையாள வார இதழான "மனோராஜ்யம்" இதழில் வெளியிடப்பட்ட பி.கே. மந்திரியின் படைப்பு.
thumb|1979 ஆம் ஆண்டு மலையாள வார இதழான "மனோராஜ்யம்" இதழில் வெளியிடப்பட்ட பி.கே. மந்திரியின் படைப்பு.
thumb|1979 ஆம் ஆண்டு மலையாள வார இதழான "மனோராஜ்யம்" இதழில் வெளியிடப்பட்ட பி.கே. மந்திரியின் படைப்பு.

## மேற்கோள்கள்


பகுப்பு:இந்தியப் பயிற்றுநர்கள்
பகுப்பு:கேரள எழுத்தாளர்கள்
பகுப்பு:1984 இறப்புகள்
பகுப்பு:1933 பிறப்புகள்
பகுப்பு:இந்தியக் கேலிச்சித்திரக் கலைஞர்கள்
பபுவா

**பபுவா** (*Bhabhua*), வட இந்தியாவின் பீகார் மாநிலத்தில் உள்ள கைமுர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம் மாநிலத் தலைநகரான பட்னாவிற்கு தென்மேற்கே 188.5 கிலோ மீட்டர் தொலைவில் உள்ளது.இந்நகரத்தில் முந்தேசுசுவரி கோயில் உள்ளது. மேலும் கைமூர் மலைத்தொடர் உள்ளது. 
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  25 வார்டுகளும்,  7,855 குடியிருப்புகளும் கொண்ட  பபுவா நகரத்தின்  மக்கள் தொகை  50,179  ஆகும். அதில் 26,681  ஆண்கள் மற்றும்  23,498 பெண்கள் உள்ளனர். பாலின விகிதம் 1000 ஆண்களுக்கு  918 பெண்கள் வீதம் உள்ளனர். சராசரி எழுத்தறிவு  82.66 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  10.23 % மற்றும் 3.21 %  வீதம்  உள்ளனர். இந்நகரத்தில் இந்து சமயத்தினர் 79.53%, இசுலாமியர் 20.10%, சமணர்கள் , கிறித்தவர்கள் 0.15%  மற்றும் பிற சமயத்தினர் 0.22 % வீதம்  உள்ளனர்.இந்நகரத்தில் இந்தி மொழியுடன், போஜ்புரி மொழி வட்டார மொழியாக பேசப்படுகிறது.
## போக்குவரத்து
### தொடருந்து நிலையம்
ஹவுரா-பாட்னா-தில்லி செல்லும் இருப்புப்பாதையில் பபுவா நகரத்திலிருந்து 14 கிலோ மீட்டர் தொலைவில் பபுவா ரோடு இரயில் நிலையம் உள்ளது. 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:கைமுர் மாவட்டம்
ஹாய் நானா

***ஹாய் நானா*** *(Hi Nanna)* என்பது 2023 ஆம் ஆண்டு வெளியான இந்தியத் தெலுங்கு மொழிக் காதல் நாடகத் திரைப்படமாகும், இது சௌரியுவ் இயக்குநராக அறிமுகமாகி, *வைரா என்டர்டெயின்மென்ட்சு* தயாரிப்பில் வெளிவந்தது. இந்தப் படத்தில் நானி, மிருணாள் தாக்கூர் ஆகியோர்  முதன்மைக் கதாப்பாத்திரங்களில் நடித்தனர்.

ஹாய் நன்னா 7 டிசம்பர் 2023 அன்று வெளியிடப்பட்டது. விமர்சகர்களிடமிருந்து நேர்மறையான விமர்சனங்களைப் பெற்றது. இது வணிக ரீதியாக வெற்றி பெற்றது, உலகளவில் 250 கோடி ரூபாய்க்கு மேல் வசூலித்தது.

## கதைச் சுருக்கம்
ஆறு வயது மகி தனது தந்தை, தாத்தா மற்றும் தனது செல்ல நாய் புளூட்டோவுடன் மும்பையில் வசிக்கிறார். மகி *சிஸ்டிக் ஃபைப்ரோசிஸ்* எனும் நோயினால் அவதிப்படுகிறார். தந்தை விராஜ், ஒரு வெற்றிகரமான புதுப்பாங்குப் புகைப்படக் கலைஞராக உள்ளார். யாசுனா எனும் பெண்ணைத் தற்செயலாக மகி சந்திக்கிறார். மகியின் தாய் யார் அவருக்கும் யாசுனாவிற்கும் என்ன தொடர்பு என்பதாக கதை உள்ளது.

## நடிகர்கள்

* நானி- விராஜ் 
* மிருணாள் தாக்கூர் - யாசுனா
* கியாரா கண்ணா- மகி
* ஜெயராம் - யாசுனாவின் தந்தையாக
* நாசர் - மருத்துவர் ரஞ்சனாக

## வெளியீடு

### திரையரங்கம்
*ஹாய் நானா* டிசம்பர் 7, 2023 அன்று உலகளவில் திரையரங்குகளில் வெளியிடப்பட்டது. தமிழ், மலையாளம், கன்னடம் மற்றும் இந்தி மொழிகளில் மொழிமாற்றம் செய்யப்பட்ட பதிப்புகளும் வெளியிடப்பட்டன. இந்தப் படம் ஆரம்பத்தில் டிசம்பர் 21, 2023 அன்று வெளியிட திட்டமிடப்பட்டது, ஆனால் பின்னர் *சாலார்* மற்றும் *[[டங்கி (திரைப்படம்)|டன்கியுடன்]]* வெளியாவதைத் தவிர்ப்பதற்காக திசம்பர் 7, 2023 இல் வெளியானது. 

## மேற்கோள்கள்


## வெளியிணைப்புகள்

* 
பகுப்பு:2023 தெலுங்குத் திரைப்படங்கள்
எசு. யு. அருண்குமார்

**எஸ். யு. அருண்குமார்** தமிழ் திரைப்படத் துறையில் பணிபுரியும் ஒரு இந்திய திரைப்பட இயக்குனர் மற்றும் திரைக்கதை எழுத்தாளர். இவர் தமிழ்நாட்டின் மதுரை அருகே உள்ள பரவையைச் சேர்ந்தவர். *[[பண்ணையாரும் பத்மினியும்|பன்னையாரும் பத்மினியும்]]* (2014), *[[சேதுபதி (2016 திரைப்படம்)|சேதுபதி]]* (2016), *[[சிந்துபாத் (2019 திரைப்படம்)|சிந்துபாத்]]* (2019), *[[சித்தா]]* (2023) ஆகிய படங்களை இயக்கியுள்ளார்.

## தனிப்பட்ட வாழ்க்கை
அருண் குமார் திருமணம் மதுரையில் 2 பிப்ரவரி 2025 அன்று நடைபெற்றது.

## திரைப்பட வாழ்க்கை
அருண்குமார் திரைப்பட ஆர்வத்தில் சில குறும்படங்களை உருவாக்கினார். நாளைய இயக்குநர் நிகழ்ச்சியின்  (குறும்படங்களுக்கான தொலைக்காட்சி போட்டி) இரண்டாவது பருவத்தில் பங்கேற்றார்.

விஜய் சேதுபதி நடித்த *[[பண்ணையாரும் பத்மினியும்|பன்னையாரும் பத்மினியும்]]* (2014) படத்தின் மூலம் அருண்குமார் இயக்குநராக அறிமுகமானார். இந்த படம் முதலில் ஒரு குறும்படமாக இருந்தது. பின்னர் ஒரு திரைப்படமாக உருவாக்கப்பட்டது. முக்கிய கதாபாத்திரங்களை வைத்துக் கொண்டு வேறுப்பட்ட கதையுடன் வெளியானது. இது விமர்சன ரீதியான பாராட்டைப் பெற்று பல சர்வதேச திரைப்பட விழாக்களில் திரையிடப்பட்டாலும், இது வசூலில் வெற்றி பெறவில்லை.

பின்னர் விஜய் ''சேதுபதி'' சேதுபதி (2016) படத்தில் இணைந்து பணியாற்றிய அருண்குமார், இருவரும் சேர்ந்து வணிக ரீதியான வெற்றியை கொடுக்க விரும்பினர். இப்படம் வணிக ரீதியாக வெற்றிப்பெற்றது. இந்தப் படம் தெலுங்கில் *ஜெயதேவ்* என்ற பெயரில் அறிமுக நடிகர் காந்தா ரவியுடன் மறு ஆக்கம் செய்யப்பட்டது. அருண் குமார் மூன்றாவது முறையாக விஜய் சேதுபதியுடன் *[[சிந்துபாத் (2019 திரைப்படம்)|சிந்துபாத்]]* (2019) திரைப்படத்தில் கைகோர்த்தார். விஜய் சேதுபதியின் மகன் சூர்யாவை *சிந்துபாத்* படத்தில் அருண்குமார் நடிக்க வைத்தார். படத்தின் பெரும்பாலான காட்சிகள் மலேசியா, கம்போடியா மற்றும் தாய்லாந்தில் படமாக்கப்பட்டன.

2020 ஆம் ஆண்டில் தென்காசி சங்கிலி பறிப்பு நிகழ்வுகளைப் பற்றி இமைக்கா விழிகள் என்ற ஆவணப்படத்தை உருவாக்கினார். அதன் எழுத்தாளர், இயக்குனராகவும் ஒளிப்பதிவாளராகவும் இருந்தார்.

சித்தார்த் கதாநாயகனாக நடித்த சித்தா (2023) படத்தை இயக்கினார். இது செப்டம்பர் 28, 2023 அன்று வெளியாகி விமர்சன ரீதியான பாராட்டைப் பெற்றது.

கடைசியாக இவர் இயக்கி வெளியான திரைப்படம், விக்ரம் நடித்த *[[வீர தீர சூரன்]] பகுதி 2* ஆகும்.

## திரைப்படங்கள்

### முழுநீளப்படங்கள்
### Feature films

### குறும்படங்கள்

## மேற்கோள்கள்

பகுப்பு:இந்தியத் திரைப்பட இயக்குநர்கள்
பகுப்பு:1987 பிறப்புகள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
சக்தி இராணி சர்மா

**சக்தி இராணி சர்மா** (*Shakti Rani Sharma*) என்பவர் இந்திய அரசியல்வாதியும் அரியானா சட்டமன்ற உறுப்பினரும் ஆவார். சக்தி இராணி சர்மா மத்தியப் பிரதேசத்தில் உள்ள ஜபல்பூரில் பள்ளிக் கல்வியினை முடித்துள்ளார். இவர் 2024 முதல் அரியானா சட்டமன்ற உறுப்பினராக உள்ளார். இவர் கால்கா சட்டமன்றத் தொகுதியில் பாரதிய ஜனதா கட்சி வேட்பாளராக 2024ஆம் ஆண்டு நடைபெற்ற தேர்தலில் போட்டியிட்டு வெற்றி பெற்று சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் சர்மா, 60,612 வாக்குகள் பெற்று தனக்கு அடுத்தப்படியாக வந்த இந்திய தேசிய காங்கிரசு வேட்பாளரான பிரதீப் சொளத்ரியினை 10883 வாக்குகள் வித்தியாசத்தில் தோற்கடித்தார்.

## மேலும் காண்க
* 2024 அரியானா சட்டப்பேரவைத் தேர்தல்
* அரியானா சட்டப்பேரவை

## மேற்கோள்கள்

பகுப்பு:அரியானா சட்டமன்ற பெண் உறுப்பினர்கள்
பகுப்பு:வாழும் மக்கள்